Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: a 243/2001. (XII. 11.) Korm. rendelethez
Paragraph Index: 874

1. A Vhr. 3. számú mellékletének 2.2. pontja helyébe a következő rendelkezés lép: „2.2. Exportőr A származást igazoló okmányt az exportőrnek kell kiállítania. Exportőrnek azon ország exportőre tekintendő, 2001/140. szám ahol a kiszállítani kívánt áru kiviteli vámeljárását kérik. Kivéve az Európai Közösség elfogadott exportőre, aki a Közösség több tagállamából rendszeresen exportált árura jogosult számlanyilatkozatot kiadni. Az exportőrnek az exportőr országban — a Közösségre említett kivétellel — belföldi illetékességűnek kell lennie. Exportőr lehet az előállító, illetve a kereskedő vagy minden olyan természetes vagy jogi személy, aki ezen feltételeknek megfelel. A kiviteli számla kiállítója és a szállítási bizonyítványon feltüntetett személy általában egy és ugyanaz. Különböző exportőrök szállítmányaihoz nem lehet egy szállítási bizonyítványt kiállítani.”

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes